Document ID: /roh_data/filtered/fineweb-2-filterrobots_roh.jsonl.gz/57836

Pèrs da la medema schlattaina duain dastgar marida. Cun midar la lescha duai quai daventar pussaivel. Suenter il Cussegl naziunal s'exprima uss era la cumissiun pre-deliberanta dal Cussegl dals chantuns per legalisar la lètg per tuts. La decisiun è dentant stada ina stretga. Set persunas èn stadas per, sis èn s'exprimidas cunter.
La cumissiun giuridica è da l’avis ch’i na dovri nagina midada da la constituziun. La lètg per tuts duai vegnir introducida cun agid d'ina lescha. Cura ch'il Cussegl dals chantuns tracta la lètg per tuts n'è anc betg enconuschent.
Cussegl naziunal ha ditg gea
Il Cussegl naziunal ha approvà la midada da la lescha civila. Quai durant la sessiun da zercladur. En la votaziun generala han 132 parlamentaris ditg Gea, 53 Na, 13 èn s'abstegnids.